Ըստ այդ օրինագծի, Քնեսեթում նաև նոր հանձնաժողով է ստեղծվելու, առանց որի թույլտվության քրիստոնեական պատրիարքարանները հողերի վարձակալում չեն կարող իրականացնել: Երուսաղեմի Հայոց պատրիարքարանի դիվանապետ հայր Կորյուն վարդապետ Բաղդասարյանն իր ֆեյսբուքյան էջում գրառում էր կատարել, մասնավորաբար նշելով, որ «Հոգևոր Պետերը օրինագիծը անվանել են ամոթալի և նամակում հիշեցրել են տիար Նեթանյահուին, որ հուլիս ամսին Հոգևոր Պետերին ուղղուած իր նամակում նա վստահեցրել էր վերջիներիս, որ օրինագիծը պետք է հետ կանչվի»: